CSI Educación: un sindicatu diferente
#000000
Comprometémonos a sentir toles voces del profesoráu, non solo a quien lleve la nuestra bandera o nos pague una cuota.
#000001
Xavier Domènech disecciona la lucha de clases bajo el franquismo
#000002
Salvemos La Vega apunta a Barbón y califica de “aberración” atravesar la fábrica con una autopista
#000004
Con estes tres pallabres termina la frase escoyida pola seición d’Educación de la Corriente Sindical d’Izquierda pa ocupar los cartelos pidiendo’l votu nes elecciones sindicales d’educación d’esti próximu xueves día 1 d’avientu.
#000006
Los periodos eleutorales son momentos onde les distintes candidatures que se presenten, seyan polítiques o sindicales, busquen separtase lo más posible unes de les otres. La intención ye siempre la mesma: destacar, llamar l’atención, mandar el mensaxe más potente, prometer. Pue paecer que la CSI escuende esi oxetivu emplegando l’eslogan yá citáu. La pregunta que surde entós ye bien cenciella. ¿Tan diferente ye la CSI del restu de sindicatos? La rempuesta ye tan curtia como complexa: sí.
#000007
La Corriente Sindical d’Izquierda ye un sindicatu asturianu de clase. Aspira a representar a tola clase trabayadora, non namás a les persones que se dediquen a la enseñanza. El marcu nel que se mueve ye Asturies, ensin depender de les decisiones que se puedan tomar en despachos d’otros puntos del estáu. Solidaridá, defensa de lo propio y conciencia como ferramientes pa tresformar la sociedá y, tamién, la educación.
#000008
Papeles, papeles y papeles. Reuniones, actes, memories. De tol equipu docente, de los estremaos departamentos, de les CCP. Coles families, col alumnáu, con otres compañeres y compañeros. El profesoráu trabaya más hores de les 37,5 que-y correspuenden, munches veces en fines de selmana y siempre aportando ordenadores y conexón propios. Necesitamos y emplegamos les nuestres hores llibres, les nuestres hores de vida, pa preparar les clases, les actividaes, los esámenes, los proyeutos.
#000009
Nun momentu quiciás históricu y de xuru difícil como esti, convóquennos al profesoráu a les urnes. Vamos participar nunes eleiciones de les que van salir les representantes pa los cuatro años que vienen. La CSI nun va emplegar estes llinies pa ofrecer milagros a cambiu de votos, pero sí pue prometer una cosa: el nuestru trabayu nun va acabar el día siguiente a les eleciones en casu d’algamar representación. Apostamos pola movilización, ensin importar la cercanía de les eleiciones; apostamos por un cambiu real nel sistema educativu; defendemos los derechos del profesoráu d’Asturies. Too ello dende una posición que naide va ser quien a mover: tienen que ser les y los docentes quien lleven el protagonismu nestes cuestiones, col fomentu de la participación, la discusión, l’alderique y la movilización, refugando un llabor de delegación que nun fai más que debilitanos como coleutivu. Da igual qu’algamemos 10 representantes o namás que 2: siempre vamos tar del llau de les y los trabayadores.
#000013
Cuando llegue’l momentu de les reuniones y les firmes d’acuerdos, comprometémonos, al traviés de la participación de les docentes (non negociando con elles y favoreciendo la pasividá) a sentir toles voces del profesoráu, non solo a quien lleve la nuestra bandera o nos pague una cuota, y a nun aceptar una sola midida que suponga una perda de derechos o un empeoramientu de les condiciones llaborales.
#000014
Quiciás pue paecer una promesa simple, pero non tolos sindicatos podríen cumplila. Vienen cuatro años nos que siguir lluchando escontra la esplotación docente, nos que caminar xunto a un sindicatu diferente.
#000015